Образац 12

Јавно предузеће за изградњу општине Горњи Милановац

ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА

01.01.2024. - 30.09.2024.

I ОСНОВНИ СТАТУСНИ ПОДАЦИ

Пословно име:     Јавно предузеће за изградњу општине Горњи Милановац

Седиште:                         Тихомира Матијевића 4, 32 000 Горњи Милановац

Претежна делатност:                           4211   изградња путева и ауто - путева

Матични број:                                                                                        17180835

ПИБ:                                                                                                     101152844

Надлежно министарство:                                       Министарство за привреду

Делатности јавног предузећа/друштва капитала су: 

Комунална делатност на територији општине Горњи Милановац

Годишњи Програм Пословања:

Програм Пословања за 2024. годину усвојен је од стране:

-	Надзорног одбора ЈП за изградњу – одлука о усвајању Програма Пословања 

-	Скупштине општине Горњи Милановац - решење о давању сагласности на Програм Пословања

II ОБРАЗЛОЖЕЊЕ ПОСЛОВАЊА 

У трећем  кварталу 2024. године предузеће је обављало послове из основне делатности ( одржавање локалних и некатегорисаних путева, санација улица, зимско одржавање путева, одржавање јавних зелених површина, одржавање јавне расвете, уређење корита река и потока, одржавање хоризонталне и вертикалне сигнализације ), као и послове управљања јавним паркиралиштима.

1.	БИЛАНС УСПЕХА

Приходи су реализовани на нивоу од 140%., док су расходи  реализовани  на нивоу од око 120% у односу на План за трећи квартал 2024. године.
-	Пословни приходи извршени су у износу од 120.786.000 динара
У оквиру ове групе приходи од продаје производа и услуга су реализовани у износу од 116.619.000 динара, што представља 142% у односу на План за трећи квартал, док разлику од 4.167.000,00 динара представљају реализоване субвенције искоришћене за набавку трактора.
-	Пословни расходи извршени су у износу од  99.233.000 динара
-	Пословни добитак износи 21.553.000 динара
-	Губитак из финансирања износи 283.000 динара
Овај износ представља плаћене камате у трећем кварталу које се односе на финансирање набавке опреме путем  лизинга.
-	Остали приходи износе 341.000 динара
-	Нето добитак износи 21.611.000 динара

Приходи су реализовани кроз испостављене ситуације за поверене послове обављања комуналне делатности, управљање јавним паркиралиштима, уз напомену да је знатно виша реализација од планиране превасходно условљена значајним извршењем радова на пословима одржавања комуналне инфраструктуре а такође и одличним резултатима оствареним у профитном центру паркинг сервис. Расходи су директно везани како за обављање делатности тако и за сталне трошкове предузеће, и они су реализовани на вишем нивоу од планираних вредности услед увећаног обима радова али у значајно мањој мери од прихода што резултира у оствареној нето добити од 21.611.000 динара. 

2.	БИЛАНС СТАЊА ( 000 )                                                                                  

Актива:
Некретнине, постројења и опрема                                                                                 61.735
Залихе материјала, резервних делова, алата и инвентара                                             3.839
Плаћени аванси за залихе и услуге                                                                                  2.575                          
Потраживања од купаца у земљи                                                                                  12.852
Готовински еквиваленти и готовина                                                                               2.274
Потраживања за ПДВ                                                                                                           388
Активна временска разграничења                                                                                      577                                                                    
УКУПНА АКТИВА                                                                                                       84.240
ВАНБИЛАНСНА АКТИВА                                                                                   1.027.002
 
Пасива:
Капитал                                                                                                                             43.448
Обавезе по основу финансијског лизинга                                                                      5.334
Остале краткорочне финансијске обавезе                                                                      1.050
Обавезе према добављачима у земљи                                                                           10.909
Примљени аванси                                                                                                                 289
Пасивна временска разграничења                                                                                 23.210
УКУПНА ПАСИВА                                                                                                      84.240
ВАНБИЛАНСНА ПАСИВА                                                                                   1.027.002

3.	ИЗВЕШТАЈ О ТОКОВИМА ГОТОВИНЕ

-  Готовина на крају обрачунског периода износи                                            2.274.000

4.	ТРОШКОВИ ЗАПОСЛЕНИХ

Трошкови запослених на већини позиција реализовани су на планираном нивоу за извештајни период, осим трошкова дневница, затим накнада трошкова на службеном путу као и осталих трошкова запослених који су знатно испод планираних вредности, што довољно говори о озбиљном приступу минимизирањa трошкова. 

5.	ДИНАМИКА ЗАПОСЛЕНИХ

Јавно предузеће је на крају трећег квартала имало 17 запослених лица, од тога 13-оро на неодређено и 4-оро на одређено време.

6.	КРЕТАЊЕ ЦЕНА ПРОИЗВОДА И УСЛУГА

Цене наших услуга су непромењене у односу на претходне извештајне периоде.

7.	СУБВЕНЦИЈЕ И ОСТАЛИ ПРИХОДИ ИЗ БУЏЕТА

Дефинисањем Одлуке о буџету Локалне самоуправе одређена су средства у износу од 5.000.000 динара са ПДВ-ом опредељена нашем предузећу као субвенција за набавку опреме. У трећем кварталу реализован је целокупан износ наменски одређен за набавку трактора.

8.	КРЕДИТНА ЗАДУЖЕНОСТ

Јасна политика пословања Јавног предузеће је да непрестано подиже опремљеност капацитета путем набавке нове механизације. Како се ради о значајним улагањима ослањамо се на куповину путем финансијског лизинга из чега проистиче кредитна задуженост по том основу.

a)	Камион „IVECO TRAKKER”

Уговорени износ кредита :  104.208,60 €
Рок отплате кредита: 60 месеци
Датум прве отплате: 22.12.2020.
Бој реализованих рата: 46
Број преосталих рата: 14
Стање кредитне задужености на дан 30.09.2024. : 24.315,34 €

b)	Комбинована грађевинска машина ХИДРОМЕК

Уговорени износ кредита :  75.001,80 €
Рок отплате кредита: 60 месеци
Датум прве отплате: 05.12.2021.
Бој реализованих рата: 34
Број преосталих рата: 26
Стање кредитне задужености на дан 30.09.2024. : 32.500,78 €

9.	СРЕДСТВА ЗА ПОСЕБНЕ НАМЕНЕ

Што се тиче ове групе трошкови репрезентације као и расходи за рекламу и пропаганду реализовани су на нижем нивоу у односу на планиране вредности за трећи квартал.

10.	ИЗВЕШТАЈ О ИНВЕСТИЦИЈАМА
У оквиру ове позиције расходи су реализовани кроз набавку опреме и софтвера . Од планираних средстава за трећи квартал реализоване су инвестиције у износу од 7.515.702,72 динара

АНАЛИТИЧКИ ПРЕГЛЕД ИНВЕСТИЦИЈА
0120 СОФТВЕР И ОСТАЛА ПРАВА                                                                 392.187,72
-	Програм за књиговодство                                                                            392.187,72

023 ПОСТРОЈЕЊА И ОПРЕМА                                                                      7.123.515,00
-	Трактор                                                                                                       5.664.000,00
-	Тракторска косачица                                                                                   709.000,00
-	Планирана кашика                                                                                       156.275,00
-	Рампа за базу                                                                                                275.440,00
-	Моторни чистач са смарт контролом                                                        283.800,00       
-	Мешалица за бетон                                                                                       35.000,00                                                             

III ЗАКЉУЧНА РАЗМАТРАЊА И НАПОМЕНЕ

Као што се види из свега наведеног предузеће је у трећем тромесечју остварило добитак  у износу од 21.611.000,00 динара. Приходи су реализовани на нивоу изнад  планираних вредности, што је резултат како смо навели оптималног извршења на пословима  одржавања комуналне инфраструктуре као и изнадпросечног остварења профитног центра паркинг сервис, док су расходи имали тренд ниже реализације од прихода из чега проистиче овакав резултат.

  
                                                                    Директор ЈП за изградњу општине Горњи Милановац

                                                                                   Бранко Миличић

                                                                   М.П.                                                                             
                                                                                _____________________
                                                                                        (потпис)